શામળાજી પોલીસ સોમવારે નાઈટ પેટ્રોલિંગમાં હતી ત્યારે ધંધાસણ ગામ નજીક રમણ રત્ના ડામોરે પેટ્રોલિંગ કરતા અટકાવતા અને લુખખાગીરી પર ઉતરી આવતા પોલીસ કર્મચારીઓ તેને પાલ્લા આઉટ પોલીસ સ્ટેશને લઈ આવી કાયદેસરની કાર્યવાહી હાથધરતા રમણ રત્ના ડામોરને છોડાવવા ૧) દિલીપ નાનજી ડામોર, ૨) અલ્પેશ પુનાજી ડામોર, ૩) દિપીકાબેન રમણ રત્ના ડામોર (રહે,ધંધાસણ) , ૪) હીરાભાઈ રૂપાભાઇ અસારી અને ૫) શૈલેષ હીરાભાઈ અસારી (બંને, રહે ઓડ) પાલ્લા ઓપી પર પહોંચી જાહેરમાં ગાળો બોલી પોલીસ કર્મચારીઓ પર હુમલો કરી ગડદા પાટુનો માર મારતા અને યુનિફોર્મ ફાડી નાખતા અને ઝપાઝપી કરતા શામળાજી પોલીસનો કાફલો મોટી સંખ્યામાં ધસી આવતા રમણ રત્ના ડામોરની પત્ની સહીત અન્ય બે શખ્શો નાસી છૂટ્યા હતા.